Avís legal – Link\nTitular: Link Gestió del Coneixement S.L.\nAdreça: C/ Castella, 26-28, 3è-1ª, 08018 Barcelona\nTelèfon: 93 496 14 56\nAdreça electrònica: info@link-sl.eu\nDades de registre: inscrita al Registre Mercantil de Barcelona amb el número 065507\nAquest lloc web compleix amb allò que estableix la Llei 34/2002, d’11 de juliol, de Serveis de la Societat de la Informació i de Comerç Electrònic i amb la Llei Orgànica 15/1999, de 13 de desembre, de Protecció de Dades de Caràcter Personal (LOPD) i el reglament que la desenvolupa (RD 1720/2007).\nLa finalitat d’aquest lloc web és la de difondre per mitjà d’Internet informació corporativa, notícies i avisos, així com informació d’interès públic en l’àmbit de l’educació superior, la recerca, la innovació i la transferència tecnològica.\nLINK podrà alterar en qualsevol moment i sense avís previ, el disseny, la presentació o la configuració de Lloc Web, així com alguns o tots els serveis, i afegir-ne de nous.\nLa utilització d’aquest Lloc Web implica la plena acceptació de les disposicions incloses en aquest Avís en la versió publicada per LINK en el moment en què l’Usuari accedeixi al Lloc Web. Així mateix, LINK posa en coneixement dels Usuaris d’aquest Lloc Web que aquestes Condicions Generals d’Ús poden ser modificades sense notificació prèvia.\nLa utilització de certs serveis oferts als Usuaris a través del Lloc Web pot trobar-se sotmesa a condicions particulars pròpies que, segons cada cas, substitueixen, completen o modifiquen aquestes Condicions Generals d’Ús.\nEn compliment d’allò que estableix la Llei Orgànica 15/1999, de 13 de desembre, de Protecció de Dades de Caràcter Personal (LOPD), mitjançant aquest avís LINK informa l’usuari sobre l’ús que farà de les dades personals que li sol·licita.\nL’Usuari pot determinar lliurement i voluntàriament si desitja facilitar a LINK les dades personals que se li puguin requerir o que es puguin obtenir en el moment de realitzar una sol·licitud d’inscripció o d’informació en el Lloc Web o mitjançant els serveis que es poden contractar a través d’aquest portal. L’Usuari és l’únic responsable de la veracitat i la correcció de les dades personals que subministri, quedant exonerat de qualsevol responsabilitat al respecte.\nLes Dades Personals recollides seran objecte de tractament automatitzat i incorporades per LINK als fitxers corresponents i inscrits a l’Agència Catalana de Protecció de Dades, sent LINK titular i responsable d’aquest fitxer. Les dades facilitades poden ser cedides a altres empreses o institucions vinculades directament amb LINK, amb finalitats informatives o promocionals. Amb aquesta finalitat, LINK proporcionarà a l’Usuari els recursos tècnics adequats perquè, amb caràcter previ, pugui accedir a aquest avís sobre la Política de Protecció de Dades o a qualsevol altra informació rellevant i pugui prestar el seu consentiment perquè LINK procedeixi al tractament de les seves Dades Personals.\nL’Usuari pot sol·licitar en qualsevol moment l’accés a les seves dades personals, així com a la seva rectificació, oposició i cancel·lació. Per a això haurà d’adreçar-se a LINK per mitjà de l’adreça de correu electrònic info@link-sl.eu\nL’Usuari es compromet a fer un ús diligent del Lloc Web i dels serveis que són accessibles per mitjà d’aquest Lloc, amb total subjecció a la Llei, als bons costums i a aquestes Condicions Generals i, si escau, a les condicions particulars, així com a mantenir el respecte degut als altres usuaris.\nQueda expressament prohibit qualsevol ús diferent a la finalitat d’aquest Lloc Web. En aquest sentit, l’Usuari renunciarà a utilitzar qualsevol dels materials i informacions continguts en aquest Lloc Web amb finalitats il·lícites i expressament prohibides en aquestes Condicions Generals d’Ús o en les condicions particulars que hi puguin haver, que resultin contràries als drets i interessos de LINK, dels seus membres o de tercers. L’Usuari haurà de respondre davant de les institucions afectades en cas de contravenir o incomplir aquestes obligacions. Això inclou qualsevol acte -incloent la introducció o difusió de virus informàtics- que danyi, inutilitzi, sobrecarregui, deteriori o impedeixi la utilització normal dels materials i informacions continguts en el Lloc Web, els sistemes d’informació o els documents, arxius i tota classe de continguts emmagatzemats en qualsevol equip informàtic (hacking) de LINK, dels seus membres o de qualsevol altre Usuari del Lloc Web.\nAmb caràcter general, la prestació dels serveis no exigeix la subscripció prèvia o el registre de l’Usuari.\nTambé serà responsabilitat de l’Usuari mantenir actualitzada permanentment tota la informació facilitada a LINK. En qualsevol cas, l’Usuari serà l’únic responsable de les manifestacions falses o inexactes que realitzi i dels perjudicis que causi a LINK o a tercers per la informació que faciliti.\nDe conformitat amb la política anti-spamming de LINK, l’Usuari s’obliga a abstenir-se d’utilitzar i recaptar dades a partir de llistes de distribució a què es puguin accedir a través de les informacions i serveis continguts en el Lloc Web per a la realització d’activitats amb finalitats promocionals o publicitaris així com de remetre comunicacions comercials de qualsevol classe i a través de qualsevol suport no sol·licitades ni prèviament consentides per LINK o els interessats. L’Usuari que incompleixi intencionalment o culpablement qualsevol de les obligacions precedents respondrà de tots els danys i perjudicis que causi.\nExcepte en aquells casos expressament descrits en les Condicions Generals d’Ús i la resta del marc normatiu del Lloc Web, LINK no es responsabilitza pels danys i perjudicis de qualsevol mena que es puguin deure a la falta d’exactitud, exhaustivitat, actualitat, així com a errors o omissions, ni assumeix cap deure o compromís de verificar ni de vigilar els seus continguts o informacions.\nAixí mateix, LINK no garanteix la disponibilitat, la continuïtat ni la infal·libilitat del funcionament del Lloc Web i, en conseqüència, exclou, en la màxima mesura permesa per la legislació vigent, qualsevol responsabilitat pels danys i perjudicis de qualsevol mena que es puguin deure a la falta de disponibilitat o de continuïtat del funcionament del Lloc Web i dels serveis habilitats en el mateix, així com als errors en l’accés a les diferents pàgines web o a aquelles des de les quals, si escau, es prestin aquests serveis.\nLINK exclou qualsevol responsabilitat pels danys i perjudicis que es poguessin deure als serveis prestats per tercers a través d’aquest Lloc Web així com als mitjans que aquests habilitin per gestionar les sol·licituds de servei i, concretament, de manera enunciativa i no limitativa, pels actes de competència deslleial i publicitat il·lícita com a conseqüència de la prestació de serveis per tercers a través del Lloc Web, així com a la falta de veracitat, exactitud, exhaustivitat, vicis, defectes, pertinència o actualitat dels continguts transmesos, difosos, emmagatzemats, rebuts, obtinguts, posats a disposició o accessibles mitjançant els serveis prestats per tercers a través d’aquest Lloc Web.


7è Banyoles Dragon Boat Fest\n290 de setembre 2018\nFes el teu equip i participa!\nEl 29 de Setembre de 2018 és la data triada per celebrar el 7è Festival Internacional de Dragon Boat Banyoles. La pràctica del Dragon Boat creix sense parar a tot el món: Això és així perquè malgrat ser un esport de competició la tècnica bàsica és molt fàcil d'aprendre i és apte gairebé per a tots. Qualsevol grup de persones s'ho pot passar molt bé competint fins i tot havent fet una única sessió d'iniciació.\nHi haurà tres modalitats: femenina, masculina i mixta (mínim quatre dones) i les categories seran:\nCategoria 1: Empreses. Empreses d’arreu del territori participant amb categoria “F” (Femení) o “M” (Masculí o Mixte).\nCategoria 2: OPEN. Per a individuals, grups d´amics, famílies, AMPAs, Clubs, Associacions...apte per tothom!\nAquest festival està organitzat pel Club Natació Banyoles, per Dragon Boat Emotions i Agenda Sports & Elements i compta amb el suport del Ajuntament de Banyoles i el Patronat de Turisme Girona Costa Brava Pirineus i l'Assocació Banyoles Comerç i Turisme. L'objectiu és donar a conèixer i promoure al nostre país una activitat que, a més de ser un esport molt saludable, és un gran recurs per a les empreses per a la seva capacitat de motivar el treball en equip i una modalitat d'oci que aixeca passions a tothom.\nA partir de les 10:00h.\nCada equip tindrà un horari amb el temps de cada regata. Cada equip realitzarà 3 regates.\nEn el moment que un equip no estigui realitzant les regates, podrà dirigir-se a la zona d’activitats de Team Building.\nLa zona de Team Building estarà formada per 4 activitats on els participants hauran de treballar de manera conjunta per aconseguir els diferents objectius.\nAl llarg de tot el matí, els equips podran passejar-se per la zona VIP on hi trobaran diferents tipus d’avituallament\nFinalitzada la jornada, els participants es dirigiran a la zona del podi per la cloenda de la jornada i el corresponent lliurament de premis i trofeus\n- Els participants han de complir amb les regles de la carrera amb els requisits dels organitzadors de l’esdeveniment.\n- Els participants renuncien a qualsevol reclamació als organitzadors de l’esdeveniment per possibles lesions personals sorgides o danys derivats o causats per la participació en la competició.\n- Els participants han de reemborsar als organitzadors de l’esdeveniment els danys o pèrdues de l’equipament subministrat pels organitzadors, sempre que es produeixin per culpa del mal ús d’aquest material.\n- Cada membre de l’equip ha d’utilitzar una armilla salvavides i ha de saber nedar.\n- Els participants autoritzen la possible difusió de la seva imatge en documents de promoció del Festival.\n- L’edat mínima per a poder participar és de 14 anys. Els menors de 18 anys han de portar un permís dels pares.\n- Política de cancel·lació: En cas que l’organització hagi de suspendre l’esdeveniment es retornarà en 50% del valor de la quota d’inscripció sempre que l’equip no hagi fet cap regata oficial..


AFA Escola PAU VILA. NOU Horari: Dilluns i dimecres de 16:45-18h Mail: lapauvilina@gmail.com\nDoncs ja estem aquí de nou, un nou curs ple de moltes emocions i sorpreses...\nDes de la Comissió d'Extraescolars, donem la benviguda als nouvinguts a l'escola, així com a totes les families que ja ens coneixem d'altres anys.\nRecordem que a la pestanya d'extraescolars teniu penjada la graella d'activitats proposades per aquest curs.\nLes activitats s'iniciaran a partir del día 2 d'octubre.\nLes inscripcions están obertes des del passat mes de Juny i així estaran fins el divendres 29 de setembre, data límit per a valorar, segons inscripcions realitzades, si l'activitat en qüestió es farà o no (segons si s'arriba al mínim d'alumnes que es demana).\nEls fulls d'inscripció els teniu a la mateixa pestanya d'extraescolars, fixeu-vos bé quina entitat organitza l'activitat i ompliu el full corresponent\nUs demanem que no ho deixeu per a l'últim moment, quan abans tinguem les sol.licituds, abans podrem confirmar a les families i als organitzadors si finalment l'activitat es realitza o no!!\nLa setmana del 25 al 29 de setembre farem portes obertes a totes les extraescolars de tarda per si alguna familia dubta entre una activitat o un altre, però per a poder assistir-hi, s'ha d'omplir també el full d'inscripció, indicant-hi "prova" (un cop finalitzada aquesta setmana, heu d'informar si es quedarà oficialment a fer l'activitat o no).\nRecordem que teniu el mail de la comissió d'extraescolars per a qualsevol dubte o suggeriment que volgueu fer: extraescolars.afapauvila@gmail.com\nServei Acollida i Menjador Curs 2017-2018\nA poques hores de començar un nou curs, desde la Comissió de Menjador, donem la benvinguda als nouvinguts a l'escola, i a totes les families que ja ens coneixem.\nRecordem alguns punts referent al servei que ens ofereix l'empresa 7iTRIA.\nSERVEI ACOLLIDA MATI\nHi ha servei de 7:30 a 09:00h. des del primer dia d'escola (menys per als alumnes de P3 que com están d'adaptació, el servei comença a partir del primer dia d'horari normal).\nEs pot portar l'esmorzar que es vulgui i que millor prenguin els nostres fills (hi ha microones per si s'ha d'escalfar quelcom).\nSERVEI ACOLLIDA TARDA\nCom ja vam anunciar, aquest curs, com a novetat, hi haurà acollida de tarda, l'horari serà de 16:30 a 18:00h.\nA la pestanya de Menjador hi podreu trobar tota la informació que necessiteu i els preus del servei (segons franja horària i si es fix o esporàdic), a més del full d'inscripció que l'heu d'omplir i entregar-lo a les monitores que estiguin a l'acollida.\nHi ha servei de menjador desde el primer dia d'escola per tots els alumnes, tret del curs de P3 que com amb el servei d'acollida, s'iniciarà el primer dia d'horari escolar normal.\nEls alumnes d'infantil han de portar:\nCurs P3 (tot marcat amb nom i curs)\n- Pitet (es quedarà a l'escola tota la setmana i els divendres el portaràn a casa per a rentar-lo i tornar-lo a portar el dilluns).\n- Mascota o xumet si es necesita per a dormir (primer trimestre)\nCurs P4 (tot marcat amb nom i curs)\n- Bata (es quedarà a l'escola tota la setmana i els divendres la portaran a casa per rentar-la i tornar-la a portar els dilluns).\nCurs P5 (marcat amb nom i curs)\nEls preus d'aquest servei són els següents:\nFix o més de dos dies a la setmana: 6,20€/dia\nEventual o dos dies a la setmana: 6,80€/dia\nA la pestanya de menjador podreu trobar el full d'inscripció que heu d'omplir i fer-lo arribar a la monitora de menjador (podeu posar-la a la motxilla del nen o nena i que li doni a l'hora del menjador quan vagin a buscar-los a l'aula) o a la coordinadora Nerea, (la podreu trobar cada dia a consergeria, en horari de 09:05 a 10h.).\nDesprés de rebre varies suggeriencies d'algunes families, des de la comissió de menjador, estem en contacte amb l'empresa 7iTria per a poder permetre que els nostres fills puguin rentar-se les dents després de dinar (fins ara, l'empresa, ha desestimat aquesta opció ja que diuen que "no hi ha espai per a poder deixar els necessers de tots els alumnes", però tornem a estar en negociacions per arribar a un acord).\nSi hi ha cap novetat sobre aquest tema, us informarem!!\nRecordeu que teniu el mail de la comissió per a qualsevol necesitat o suggeriment que tingueu: menjador.afapauvila@gmail.com\nMOLTES GRÀCIES I QUE TINGUEU UN BON CURS!!\nAjudes municipals per a llibres de text i sortides escolars\nL'Ajuntament de Sant Feliu ofereix a les famílies empadronades a Sant Feliu i que compleixin les condicions econòmiques establertes les mateixes ajudes econòmiques destinades a subvencionar els llibres i les sortides escolars obligatòries per al curs 2017-2018.\nEl termini per sol·licitar-les és del 4 al 18 de setembre. Cal fer-ho a l'Oficina d'Atenció Ciutadana, OAC, Pl. de la Vila de dilluns a divendres, de 8 a 20 h.\nEn el cas de la línia d'ajuts per a l'adquisició dels llibres escolars, s'atorgarà una quantitat fixa en funció del curs escolar de l'infant. Així, les ajudes queden de la següent manera:\neducació infantil, 40 €\ncicle inicial, 66 €\ncicle mitjà i superior, 36 €\nESO, 100 €\nLes ajudes als llibres de text es lliuraran directament a les famílies sol·licitants.\nSortides escolars obligatòries\nPel que fa a les ajudes per a les sortides obligatòries programades pels centres escolars durant el curs 2017-2018, l'Ajuntament atorgarà la quantitat equivalent al 80% del cost mitjà de les activitats per escola.\nLes ajudes a les sortides escolars que es concedeixen les rebrà directament el centre escolar on assisteix l'alumne a qui se li concedeix l'ajut.\nTant en els ajuts per a llibres de text com en els ajuts per a les sortides escolars, la quantitat concedida en cas de separacions o divorcis serà del 50% per al progenitor que ho sol·liciti.\nEl principal requisit per optar als ajuts és que tant els pares, mares o tutors com els infants estiguin empadronats a Sant Feliu. A més, els nens o nenes han d'estar escolaritzats en una escola del municipi.\nTot i que l'ajuda és de caràcter universal, només es podran beneficiar les famílies que compleixin determinats requisits econòmics, que s'han fixat prenent com a referència l'Indicador de Renda de Suficiència de Catalunya (IRSC) i el nombre de membres del nucli familiar.\nclic a http://agora.xtec.cat/ceip-pauvila/general/calendari-escolar-2017-2018/\nA PUNT DE COMENÇAR UN NOU CURS...\nJa està actualitzada la revista de 7iTria 1r trimestre pel curs que aviat començarà.\nUs recordem que fins el 29 de setembre podeu apuntar als vostres fills/es a les activitats extraescolars, podeu consultar la pestanya "Extraescolars" on estan les fitxes d'alta de les diferents activitats, qualsevol consulta podeu enviar mail a extraescolars.afapauvila@gmail.com.\nLA PAUVILINA CURS 2016-17\nAneu a la nova pestanya "La Pauvilina" i trobereu el butlletí amb un recull de les notícies més rellevant d'aquest curs ja passat 2016-17.\nCom a Escola Verda que som, aquesta serà la primera Pauvilina que no s'imprimirà en paper, estarà disponible únicament en soport digital així com les properes que vinguin.


17 gen - Taller de gastronomia i La Terra\nTaller de gastronomia i Espai La Terra\nA "Dies de ràdio" amb la Mònica Santacreu al capdavant, obre l'Espai de Salut amb la col·laboració de la Unitat de Salut Comunitària i Benestar de l'Ajuntament de Sant Boi. En aquesta ocasió s'ha convidat a la nutricionista i cuinera Cristina Viader de Taller de Gastronomia. A partir de les 12 hores, tenim l'Espai de Medi Ambient i Sostenibilitat La Terra, amb el Víctor Luna i el Josep Gordon, que avui ens parlaran de ciutat sostenible amb una entrevista a Josep Puigdengolas.\nUna alimentació equilibrada és la que ens aporta les quantitats de nutrients necessàries per a l'activitat diària que realitzem i per conservar un bon estat de salut. Fer tres àpats principals al dia, que incloguin aliments complementaris, és bàsic per a una bona alimentació. Parlem amb Cristina Viader Vidal, diplomada en nutrició humana i dietètica per la Universitat Ramon Llull 2006, qui realitza assessorament dietètic, dietes equilibrades d'aprimament i per a diferents patologies. És la creadora i responsable del Taller de Gastronomia. Des de fa 4 anys col·labora amb l'Ajuntament de Sant Boi, fent tallers a escoles, mercats, gent gran i entitats parlant de dietes.\nI com tots els dimarts, donem pas als nostres col·laboradors Victor Luna i Josep Gordon, a l'Espai de Medi Ambient i Sostenibilitat La Terra. Avui, a banda de les notícies, parlaran amb el tinent d'alcalde, en Josep Puigdengolas, sobre una ciutat sostenible.


"Em va pegar un cop de puny a la cara": un trans denuncia una altra agressió, aquest cop a València\nPaís Valencià 08/09/2021\nLa víctima, de 21 anys, assegura que un noi el va atacar després que digués "guapis totis" a un grup de joves\nAxel, moments després de l'agressió, mostrant les ferides. Xarxes socials de l'agredit\nValènciaUn jove trans de 21 anys, Axel, ha explicat al canal À Punt que abans-d’ahir a la nit va patir una agressió per part d'un altre jove després que es dirigís a un grup de nois fent servir el sufix -is a la plaça Hondures de València. "Em va pegar un cop de puny a la cara, em va tirar a terra, em vaig cobrir amb els braços i va començar a pegar-me", ha dit al canal valencià. Després va anar a urgències, on li van fer un informe de lesions, va explicar els fets a Instagram i ahir els va denunciar a la Policia Nacional. L'agressió li va causar hematomes, contractures i lesions a la cara.\nAxel recorda que, quan caminava amb un amic a la plaça Hondures de València aprofitant la primera nit sense toc de queda, va dir a un grup de joves que eren "guapis totis", però que un va reaccionar ofès. "M'estàs dient maricon?" -diu que li va respondre- i va començar una discussió que va anar pujant de to. Llavors Axel va fugir, però li van donar un cop de puny per l'esquena, explica. Quan es va adonar que el seu amic s'havia quedat allà el va tornar a buscar. Llavors va ser quan l'agressor el va atacar amb més violència. "Anit em van rebentar el nas amb unes quantes hòsties i el xaval em va perseguir per haver-li dit que som guapis totis. Creia que li estava dient gai i em va pegar com un boig", va publicar a Instagram.\nEl conseller d'Interior de Catalunya, Joan Ignasi Elena, ha explicat just aquest dimecres a RAC1 que els Mossos han detectat grups de persones que "es reuneixen i surten de cacera" per agredir homosexuals, tot i que no consta que siguin "trames organitzades". Segons ha dit Elena, agredeixen persones del col·lectiu LGTBI gràcies a una "certa permissivitat en el rebuig a la diferència". "Viuen instal·lats en l'odi i alimentats per la cultura de l'odi", ha afegit, i ha assegurat que els Mossos d'Esquadra estan molt a sobre d'aquests agressors.\nagressió LGTBIQ+ LGTBI agressió homòfoba lgtbifòbia


Entrevista a Joel Joli, soci cofundador de Blackpier, en la pàgina de Pimec Joves del diari Segre – Xarxa de Centres d'Empreses Innovadores de Lleida\nEntrevista a Joel Joli, soci cofundador de Blackpier, en la pàgina de Pimec Joves del diari Segre\n18 oct., 2018 | Ceei, ceeilleida, General, Notícies, xarxacei, xarxaceilleida\nL’empresa Blackpier, creada al CEEILleida l’any 2012, és protagonista avui en la pàgina de Pimec Joves Lleida que publica el diari Segre. Joel Joli, soci cofundador de l’empresa, explica que fa set anys, en un viatge a la Xina, va descobrir que es podien fer vestits d’home a mida, com es feia anys enrere.\nBlackpier ha estat guardonat aquest any amb el Premi a la Innovació empresarial comercial, atorgat per l’Ajuntament de Lleida, un premi que reconeix l’esforç de les empreses, entitats i professionals que contribueixen a la millora de la competitivitat de la ciutat, mitjançant l’activitat turística i per la seva responsabilitat amb la societat i l’entorn urbà.\nBlackpier va néixer com un projecte de comerç electrònic aplicat al sector tèxtil. Després d’haver revolucionat el sector de la sastreria tradicional amb un model de negoci de confecció de vestits i camises a mida a través internet, al gener de 2016 van inaugurar la primera botiga física a Lleida com a model de franquícia, i al gener d’enguany han obert a Barcelona la segona botiga a peu de carrer, amb l’objectiu de seguir creixent i oferir el millor servei possible als seus clients. També han obert un punt de venda a Andorra.\nA més del guardó a la innovació empresarial comercial d’aquest any, també tenen en el seu historial el Premi al Jove Emprenedor, en els Premis LO (Lideratge i Oportunitat) de la Diputació de Lleida, que van rebre al desembre de 2012, i la distinció al gener de 2014, com una de les 15 pimes espanyoles que fa les coses de forma diferent. A l’abril de 2015 també se’ls hi va atorgar l’accèssit al primer Smart People with Smart Idees.


Els caçadors de Peramola financen la millora de vuit quilòmetres de camins\n03/04/2018 a les 05:20\nAcord amb l’ajuntament i els propietaris de boscos en els quals cacen\nLes obres es duran a terme arran d’un acord de col·laboració.\nUn total de vuit quilòmetres i mig de camins de la zona agrícola de la Plana del municipi de Peramola seran millorats aquesta primavera. L’actuació serà possible gràcies a l’ajuda de la Societat de Caçadors Grau de Porta de Peramola, que finançarà part de la inversió necessària per realitzar l’obra. L’acció s’emmarca en un acord que, malgrat no estar regulat en cap document, és conegut entre propietaris de terres i caçadors de la zona.\nLa major part de la superfície de bosc del municipi és de propietat privada, cosa que obliga els integrants de la societat a utilitzar els boscos privats per a les caceres. A canvi, els caçadors adquireixen el compromís cada any de portar a terme millores a les propietats d’aquests veïns, ja sigui de neteja o de manteniment, i en ocasions utilitzant mitjans propis dels associats.\nEn aquesta ocasió, l’acció és diferent i excepcional i l’entitat s’ha compromès a col·laborar de forma econòmica en la rehabilitació d’aquests camins, construïts fa més de quinze anys arran de la concentració parcel·lària de la zona regable de Peramola. El projecte suposarà una inversió de gairebé 9.000 euros i contempla anivellar el camí, que amb el pas dels anys i les pluges té nombrosos clots, i adoptar mesures per evitar l’acumulació d’aigua.\nEls més de vuit quilòmetres de camins del projecte serveixen d’accés per a les granges de la zona de la Plana de Peramola i als nuclis de Nuncarga i Tragó.\nL’alcaldessa, Gemma Orrit, va destacar la necessitat de l’obra i va agrair la col·laboració de l’entitat, que ha permès tirar-la endavant. “Si no fos per l’ajuda de la societat de caça, l’estat de les arques municipals haurien obligat a dur a terme la millora en diverses fases”, va concloure.


Els atracadors de la joieria de Berga van lligar la venedora i la van tancar en una habitació - Regió7\nEls atracadors de la joieria de Berga van lligar la venedora i la van tancar en una habitació\nLa víctima es va poder deslligar després que fugissin. Els Mossos han pogut detenir quatre dels assaltants\nD. C. | REDACCIÓ | BERGA\n21·02·17 | 19:21\nAtracament en una joieria a Berga\nEls lladres que aquest dimarts al matí han atracat una joieria de Berga van lligar de mans i peus la venedora, la van amenaçar de mort, la van retenir durant 20 minuts i la van tancar en una habitació abans de fugir. La dona, però, es va poder deslligar pel seu compte i va donar l'alerta. Els Mossos van poder capturar quatre dels atracadors quan fugien per la C-16 i no descarten més detencions.\nSegons han explicat a aquest diari fonts de la Joieria Mayte (l´establiment afectat), els fets van tenir lloc cap a 2/4 d´11 del matí, quan un dels atracadors va entrar a la botiga simulant que era un client que volia reparar un anell d´or. Poc després, van entrar els altres còmplices, van amenaçar de mort la dona, la van lligar de mans i peus i li van ordenar que obrís la caixa forta.\nAl cap d´una estona, després d´haver saquejat la caixa forta i totes les dependències, els lladres van fugir amb les joies i van deixar lligada la venedora al costat de la caixa, després de tancar-la a l'habitació. La dona, però, es va poder deslligar gràcies a l´ajut d´unes tisores i va alertar dels fets la propietària de la joieria, que va avisar la policia.\nImmediatament, els Mossos d'Esquadra i la Policia Local van muntar un dispositiu especial per intentar capturar els atracadors. Van ser localitzats una estona després en controls a la sortida de Berga i al peatge de Sant Vicenç de Castellet de la C-16, ja al Bages. Una part de les joies han estat recuperades.\nEls Mossos continuen la investigació i no descarten la participació de més persones en l'atracament.\nTroben el cos sense vida del jove desaparegut diumenge a Formigal\nCirculació intensa però sense retencions a la C-16 en l'últim dia de l'operació tornada


Mides de cable comunes - disseny eclècticLlegir Més\nPrincipal disseny eclèctic Mides de cable comunes\nMides de cable comunes\nEls lectors solen preguntar quin és el filferro de mida adequada per a instal·lacions en una llar. Aquí teniu un cop d’ull a les mides habituals. Sovint escolto coses com "Aquest fil sembla prou gran". T’ho he de dir, fa que el cabell s’aixequi al coll quan sento això! Coneix la mida adequada del filferro i protegeix-lo amb l'interruptor o el fusible de mida adequada. Si us plau, estigueu segurs i feu la feina bé la primera vegada. Trieu la mida del filferro amb prudència!\nAl meu article, les mides de filferro elèctric, desglosso les mides comunes de filferro que s’utilitzen per a tot, des de cables d’alimentació, fins a circuits de ramificació, fins a usos de baixa tensió. El sistema de numeració del fil pot resultar molt enganyós a menys que sàpigues què signifiquen els números. Un cable més reduït de calibre té una amplitud més gran, que és probable que pensi inversament per a la majoria.\nJuntament amb la mida del fil, haureu de tenir en compte la longitud del cable. En llargs recorreguts de filferro, la resistència del fil actua com una càrrega, utilitzant una mica de la capacitat de la càrrega del filferro. Així, un cable capaç de transportar 200 amperis només pot ser bo per a 180 ara. En aquest cas, s’hauria d’utilitzar el següent cable més gran per permetre una distribució segura de la càrrega.\nPer a alguns, el color del fil no significa res. Sempre que sigui el fil adequat de mida adequada, quina és la diferència "> cables de terra, almenys normalment. Saber quins cables s'utilitzen per fer una instal·lació menys complicada. De fet, aquí teniu un vídeo per mostrar-vos què signifiquen els diferents colors. Reprodueix el vídeo.\nArticle AnteriorCablejat del termòstat a 24 volts per a sistemes de bombes de calor d'una sola etapa\nArticle SegüentCom instal·lar un nou interruptor\nErnesto r. Ageitos / Getty Images Els lectors solen preguntar quin és el filferro de mida adequada per a instal·lacions en una llar. Aquí teniu un cop d’ull a les mides habituals. Sovint escolto coses com "Aquest fil sembla prou gran". T’ho he de dir, fa que el cabell s’aixequi al coll quan sento això! Coneix l © Copyright 2019


Notícies - Habitatge sosté que els bancs de la ciutat tenen tots els seus pisos buits al mercat\nHabitatge sosté que els bancs de la ciutat tenen tots els seus pisos buits al mercat\nL'Ajuntament sosté que els bancs de Sant Cugat tenen els pisos buits al mercat / Foto: ACN\nel 8/gen/14 Sílvia González Municipal PDF\nEl regidor d'Habitatge veu amb bons ulls que Terrassa i Sabadell multin entitats financeres amb pisos buits però subratlla que a Sant Cugat no s'aplicarà la mesura perquè tots els bancs tenen al mercat els seus pisos desocupats. Raül Grangé ha situat en un màxim de 300 els pisos buits que hi ha, en general, al municipi però ha destacat que la majoria estan desocupats de manera transitòria i que es venen o lloguen en la meitat de temps.\nTerrassa, seguida de Sabadell i Mollet, ha estat la primera localitat en aplicar la Llei del dret a l'habitatge, que considera que un pis està buit quan porta més de dos anys deshabitat sense causa justificada i ja ha interposat tres multes. Sant Cugat no seguirà l'exemple malgrat que l'Ajuntament veu amb bons ulls la iniciativa.\nEn una entrevista a Cugat.cat, el regidor d'Habitatge ha explicat que la realitat de Sant Cugat és molt diferent a la d'aquests municipis amb bancs que tenen 'edificis buits, en semiabandonament i amb pisos 'okupats''. Raül Grangé ha assegurat que les entitats financeres de Sant Cugat tenen tots els seus habitatges buits al mercat, en venda o lloguer.\nAquest cas, aquí a Sant Cugat, no el tenim. No tenim cap bloc d'habitatges buits o en estat de semiabandonament ni ocupats que no s'hagin posat en venda o en lloguer. Estem d'acord amb la mesura si tinguéssim la casuística.\nGrangé ha comentat que el consistori té capacitat per sancionar els propietaris de pisos buits i en desús que no estiguin al mercat, cobrant el 100% de l'IBI, tot i que encara no s'ha pogut aplicar. Segons el regidor, la Llei del dret a l'habitatge no 'ho posa fàcil' per concretar en quines condicions es pot considerar que un pis està desocupat.\nSobre el nombre global de pisos buits que hi ha a Sant Cugat, Grangé diu que el creuament de dades que ha fet Serveis Socials, a partir de les companyies subministradores, dóna una forquilla que 'es mou entre els 200 i els 300 habitatges'.\nConsulteu la Llei d'Habitatge


La Universitat de Barcelona convoca el XIV Premi de Recerca per a la Pau - Fundació Solidaritat Universitat de Barcelona\nHome Educació en Drets Humans La Universitat de Barcelona convoca el XIV Premi de Recerca per a la Pau\n14/01/2019 02/04/2019 Educació en Drets Humans, Notícies\nFins al 29 de març de 2019, s’hi poden presentar treballs de recerca de batxillerat que tractin alguna qüestió relacionada amb la cultura de pau.\nLa Universitat de Barcelona convoca la catorzena edició del Premi de Recerca per a la Pau, a la qual es poden presentar treballs de recerca de batxillerat que hagin estat realitzats per estudiants matriculats als centres educatius de Catalunya durant el curs 2018-2019 i que tractin alguna qüestió relacionada amb la cultura de pau.\nL’objectiu del Premi, que compta amb el suport de l’Ajuntament de Barcelona, és promoure l’educació per a la pau en totes les modalitats del batxillerat i enfortir la cultura de pau des de la recerca.\nEls treballs es poden presentar a la Fundació Solidaritat UB (c/ Melcior de Palau, 140, de Barcelona) fins al 29 de març de 2019. Els documents poden lliurar-se a la consergeria del Centre UB de Sants, que està oberta de 8 del matí a 9 de la nit. També es poden enviar per correu postal (amb data del 29 de març o anterior).\n– La contribució de la recerca a dotar de contingut la cultura de pau.


Vall de Tena - Panticosa - Alt Gàllego\n16 al 22 Agost 2020\nVall de Tena - Alt Gàllego\nEls habitants d’aquesta vall han sabut unir progrés i tradicions. Les cases de pedra continuen mostrant escuts entallats i teulades de doble inclinació, entre antics carrerons. Més grans i més petits, el pobles de la comarca mantenen tot l’encant pirinenc.\nAscens a cims: Vèrtice del Anayet, Pacino, Peyreget..\nDia 19: Ibon de Piedrafita i Bosque Betato\nDes de la històrica estació termal de Panticosa, iniciarem l’ascens seguint el GR11 i els nombrosos salts d’aigua que forma el riu Caldares per arribar al refugi de Bachimaña.\nEnvoltats dels grans cims de la zona, continuarem fins els Ibones Azules, coneguts com el “caribe dels Pirineus”, fàcilment ho entendreu amb el color de les seves aigües.\nNivell 3 de 5: itineraris d'entre 5 i 7 hores i que no superen els 900m de desnivell acumul·lat. Caminarem per senders fresats, sense dificultats tècniques, que poden ser estrets, irregulars i amb presència de pedres o arrels d'arbres.\nHotel 4* a Formigal\n6 nits en allotjament en règim de mitja pensió en Hotel 4*


The Book Collector: Ressenya: Emboscada\nTítol original: The Search\nTítol edició espanyola: Emboscada\nA ulls dels altres, Fiona Bristow porta una vida idíl·lica. Viu en una casa bonica en una illa de la costa de Seattle, es dedica a l'ensinistrament de gossos i també col·labora amb la policia en la recerca de persones. Tampoc li falta bona companyia: per això té els seus tres gossos afectuosos i fidels.\nPocs coneixen el malson que va viure abans d'arribar allà. Fiona va ser l'única supervivent de l'atac d'un assassí en sèrie, un pertorbat que aguaitava i raptava a dones joves. A totes les va estrangular i les va enterrar juntament amb un mocador vermell, a totes menys a Fiona. A més, quan estava a punt de ser capturat, l'assassí va matar a un policia, la parella de Fiona.\nA l'illa d'Orca, Fiona ha trobat la pau i la tranquil·litat que necessitava per refer la seva vida. No obstant, tot això canvia quan Simon Doyle truca desesperat a la seva porta. Tot i que mai li han agradat els gossos, li han regalat un cadell que li està destrossant la casa. Ensinistrar al cadell no li representa cap problema a Fiona, però no passa el mateix amb el seu amo. Simon tampoc vol tenir cap relació amb cap dona i menys amb una com ella, massa alta i prima, i a més pèl-roja. Mentre tots dos lluiten contra els seus sentiments, un assassí aguaita a l'única dona que es va escapar.\nUn altre llibre de Nora roberts, i em sembla que amb aquest quasi ja m'he llegit tots els seus llibres (tot i que al blog només en tinc mini-ressenyats tres). No em preocupa gaire perquè aquesta autora tan prolífica treu de quatre a sis llibres per any.\nEn general aquesta autora fa llibres entretinguts, no gaire profunds i que serveixen per passa una bona estona. Llibres fàcils, senzills, amb no gaires personatges secundàris i molt centrats en els protagonistes.\nAquest llibre segueix aquestes direcrtrius: trobem a Fiona, la protagonista que ha patit un trauma i que s'ha refet a l'illa d'Orca, en companyia de la seva madrastra. Porta una escola d'ensinistrament caní i viu acompanyada dels seus tres gossos labradors.\nEn els seus llibres sempre es nota que l'autora ha fet una recerca exaustiva sobre les professions dels seus protagonistes, i en aquest llibre en concret podem veure clarament que sap tots els passos per ensenyar a un gos. Fins i tot els lectors sembla que fem un curset sobre ensinistrament.\nPer ser un llibre amb una extensió considerable no hi ha acció sinó en contades ocasions, quan Fiona ha de sortir a buscar algú amb l'equip de cerca i salvament o quan té alguna notícia de l'assassí que l'assetja. Però quan em refereixo a que no hi ha acció, no vull dir que sigui avorrit o que no hi passin coses. Per exemple la relació de la Fiona i en Simon em sembla bastant real, molt ben feta i divertida. Tenen dos caràcters que xoquen i és curiós de veure com moltes vegades s'acaben complementant.\nPer això trobo que la relació amb en Simon és molt bona, i com a protagonista masculí ell fa un gran paper. L'autora li ha donat un caràcter sec, amb idees clares i en ocasions amb tendències egoistes (que mai es duen a terme i que el lector acaba descobrint que en realitat és un bon jan).\nAl final és on es centra l'acció, i per a mi és massa precipitat tot. Crec que l'autora ha forçat bastant els esdeveniments finals, sobretot en posar la protagonista en un perill innecessari només perquè el llibre tingui més acció. Sembla una pel·lícules d'aquelles de terror barates on els protagonistes, tot i sabent que al carreró fosc i ha el dolent, s'hi internen igualment. Tot i que al llibre no és ben be així, em va donar aquesta sensació al llegir-me'l.\nEl final del llibre, com tots els de Nora Roberts (spoiler pels qui no s'hagin llegit mai cap llibre de l'autora, qui se n'hagi llegit algun pot seguir endavant) arriba sobtadament amb una proposta de matrimoni que tots dos protagonistes estan encantats d'acceptar. No tot ha d'acabar en matrimoni! *sospir* (fi spoiler).\nEn conclusió aquest és un llibre entretingut, on la protagonista supera les seves pors i on tenim un protagonista masculí que dona força i joc a un llibre molt tranquil.\nNora Roberts no em decep mai perquè fa llibres que m'agraden. També costa que em sorprengui perquè ja se com són els seus llibres i quan vull algo lleuger per llegir busco entre la seva bibliografia. L'escriptora té llibres molt bons, però aquest es queda a la categoria d'entretingut!\nPublicat per Irene a les 12:16\nEtiquetes: Emboscada, Nora Roberts, Ressenya


Les Etaps Les Herbiers França - Ofertes d'hotels amb els MILLORS DESCOMPTES EN LÍNIA\n2, Rue Monseigneur Masse , Les Herbiers, Les Herbiers, França, 85500 - Veure al mapa\nPer als viatgers què vulguin captar les imatges i els sons de Les Herbiers, Les Etaps és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Les Herbiers. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, servei de despertador, escriptori, balcó/terrassa, insonorització per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Les Etaps.\nTots els tipus de viatgers (20) Parelles (5) Viatgers en solitari (1) Famílies amb infants petits (10) Famílies amb infants grans (3) Grups (1)


La Unió Europea acorda el tancament temporal de les fronteres exteriors - Club Cecot Internacionalització\nLa Unió Europea acorda el tancament temporal de les fronteres exteriors\nClub Cecot InternacionalitzacióBoletinLa Unió Europea acorda el tancament temporal de les fronteres exteriors\n18 de març de 2020 18 de març de 2020 / Per Club Cecot Inter. / Boletin • Novetats/\t0 Comentaris\nEl passat dilluns 16 de març, la presidenta de la Comissió Europea (CE), Ursula Von der Leyen, va anunciar la proposta consistent en el tancament temporal de les fronteres exteriors de la UE, amb l’objectiu d’aïllar-se al màxim de l’exterior per guanyar la batalla al coronavirus l’abans possible.\nAquesta proposta va ser sotmesa ahir, 17 de març, als líders europeus per videoconferència, qui van acordar el tancament de les fronteres exteriors de la UE, tan terrestres com aèries, durant 30 dies (prorrogables atenent les circumstàncies). Aquesta mesura se suma al tancament de fronteres terrestres que l’estat espanyol va anunciar el passat dilluns.\nLa zona (“EU+àrea”) a la que no es podrà viatjar des de països tercers inclou, a més dels 27 països de la UE, els membres de l’espai Schengen no comunitaris: Liechtenstein, Suïssa, Noruega i Islàndia (i Regne Unit i Irlanda si decideixen alinear-se amb la proposta).\nD’acord amb la proposta de la CE, queden exclosos els desplaçaments considerats imprescindibles, com en el cas de ciutadans europeus que hagin de tornar al seu país d’origen. Les forces de seguretat només deixaran entrar a persones amb nacionalitat d’un país Schengen, qui tingui un permís de residència en vigor, diplomàtics i metges i investigadors que estiguin participant en la lluita contra la pandèmia. Pel que fa als ciutadans de Regne Unit, podrien en principi viatjar cap a països de la UE ja que es consideren com comunitaris durant el període de transició posterior al Brexit.\nLa CE ha establert corredors prioritaris perquè els transportistes europeus no es vegin afectats pels controls interns fronterers dels Estats membres, davant les potencials conseqüències per al subministrament de productes inclosos els subministraments mèdics.\nNo s’ha fixat una data concreta per a l’inici de la prohibició, ja que cadascun dels països ha de posar en pràctica el tancament. Tanmateix, d’acord amb el president del Consell Europeu, Charles Michel, serà l’abans possible.


Excursió el dia de la festa del cartró\nFoto presa a Burriac l'any 1957, amb motiu de l'excursió de les treballadores de Can Viladevall el dia de la festa del cartró.\nAquesta foto va ser presa a Burriac, amb motiu de l'excursió que les treballadores de Can Viladevall van fer el dia de la festa del cartró. Ara aquest tipus de celebracions gremials s'han perdut, però el segle passat –la foto és del 1957- se celebraven amb dia de festa i activitats com aquesta excursió o balls festius. Mercè Masferrer recorda la celebració d'aquest any i com després de l'excursió a Burriac, amb berenar i sessió de fotos, es va fer un ball sonat a posteriori.\nAmb motiu del 6 de maig, quan es feia la festa patronal del sector, van anar a Burriac i surten a la foto Rosa Comas, Adriana Parera, Dora, Guadalupe Ortiz, Glòria López, Laura, Josefa López, Mercè Masferrer i Lídia Masferrer.


El PS explica a la UGT i l’USdA la llei de llibertat sindical - FÒRUM.ad\nEl PS explica a la UGT i l’USdA la llei de llibertat sindical\nOn: 05/03/17 14:34\nEls consellers generals del Partit Socialdemòcrata (PS) Gerard Alís i Pere López han mantingut una reunió amb el secretari general de la Unió General de Treballadors (UGT) espanyola, Josep Maria Álvarez, i el secretari de relacions internacionals de l’entitat, Jesús Gallego. A la trobada, a la qual també han assistit representants de la Unió Sindical d’Andorra (USdA) s’ha abordat la necessitat de millora de la legislació laboral del Principat així com la proposta que Álvarez s’ha compromès a portar a Madrid perquè els andorrans que viuen a municipis espanyols tinguin dret a vot a les municipals per permetre la reciprocitat pel que fa als residents a Andorra fer-ho a les comunals, opció que des del PS es veu amb molt bons ulls. De fet, des de la formació es té previst fer arriba una demanda similar al PSOE per, d’aquesta forma, donar més força a la reclamació que farà l’UGT.\nPel que fa a la legislació laboral, López i Alís han aprofitat la visita per exposar tant als representants de la UGT com als de l’USdA els principals punts de la proposició de llei de llibertat sindical que el PS ha tramitat al Consell General. Els socialdemòcrates han volgut posar en relleu la importància que, al seu entendre, té el text presentat per aconseguir ajudar a millorar les condicions dels treballadors andorrans. En aquest sentit, el PS considera clau poder permetre processos de negociacions col·lectives que acabin en acords sectorials entre empreses i empleats, beneficiosos per a totes dues parts. Per aconseguir això, però, s’entén que cal potenciar els sindicats davant, alerten, d’unes condicions laborals que cada cop són més exigents i el poc pes que té, per ara, la figura dels representants dels treballadors.\nÁlvarez ha valorat positivament el text, en especial la possibilitat que els sindicats puguin optar a rebre subvencions públiques per al seu finançament. De fet, ha posat en relleu que aquesta opció pot ser interessant de cara a avançar-se a peticions que es puguin fer des de la Unió Europea en el marc de l’acord d’associació. El secretari general de la UGT ha recordat també que, actualment, els sindicats andorrans han de recórrer sovint al suport pel que fa a assessoraments de les entitats internacionals.\nSobre aquests punts tractats a la reunió, Alís ha volgut destacar que la UGT “veu amb bons ulls la llei i coincideix en la necessitat d’un text com aquest per garantir l’efectivitat del dret sindical”. Així, “ens diuen que és important que aquestes organitzacions tinguin recursos per fer la seva tasca, especialment a Andorra, per no haver de recórrer a ajuda de sindicats de països veïns”, fet que, ha indicat “també és una marca de sobirania de l’Estat”. El parlamentari socialdemòcrata ha defensat que “cal tenir sindicats forts per garantir els drets de treballadors, que facin de contrapès a la patronal i siguin part negociadora per desenvolupar els drets socials i avançar cap a convenis col·lectius, que són necessaris i positius per a les dues parts”.\nVot dels residents\nÁlvarez també ha traslladat als representants socialdemòcrates el compromís, també indicat en la reunió amb el cap de Govern, Toni Martí, de traslladar al congrés dels diputats la petició que els residents andorrans a Espanya puguin participar en les eleccions municipals. Aquesta opció, justament, podria obrir la porta a què els espanyols que viuen a Andorra puguin votar a les comunals, possibilitat que ha recollit un important suport (més de 6.000 signatures) en l’enquesta realitzada els darrers mesos tant per l’USdA com pel Sindicat Andorrà de Treballadors (SAT), el Sindicat de treballadors del comú d’Andorra la Vella (SITCA) i Podem Andorra, iniciativa que ha comptat amb el suport del PS.\nAlís i López han explicat durant la reunió que la formació socialdemòcrata fa temps que aposta per permetre que els residents puguin prendre part de les eleccions comunals, proposta que ja estava incorporada al darrer programa electoral. En aquest sentit, han remarcat que és important que aquestes persones, que paguen els impostos i taxes marcades per les corporacions locals, puguin dir la seva a l’hora d’elegir els governants d’aquestes. Per tant, la gestió avançada per Álvarez es veu amb bons ulls.\nDe fet, i vista la intenció de l’UGT, el PS té previst en les properes trobades que mantingui amb representants del PSOE demanar que la formació socialista doni suport a la petició del sindicat. Els socialdemòcrates, de fet, consideren del tot correcte que existeixi aquesta reciprocitat i, per això, s’entén que cal fer un pas ferm per fer-la possible, amb una demanda formal davant l’Estat espanyol.\nAlís ha explicat que “per a ells és una obvietat que les persones han de poder votar on paguen als seus impostos” i ha deixat clar que, des del PS, es comparteix aquesta voluntat. També entén positiva la iniciativa de traslladar al congrés de diputats la petició de vot per als andorrans que viuen a Espanya. “Creiem que serà un avenç important”, ha argumentat, a la vegada que ha defensat que “nosaltres hem d’avançar també en aquests temes”.\nPrevious Post: Un altre robot policia\nNext Post: La màfia xinesa hauria ingressat uns 70 milions a BPA sense que se’n comprovés l’origen


Demana disculpes el telespectador de TV3 que va amenaçar a Unió - Notícies Comunicació - Notícies Comunicació - e-notícies\nComunicació · 8 de Novembre de 2016. 22:50h.\n“Pretenia fer un joc de paraules”\nTuit de disculpes\nEl telespectador de TV3 que ha amenaçat a Unió a través d’un tuit que es va emetre sobreimprès al 324 ha demanat perdó a través de twitter. “Pretenia fer un joc de paraules. No dono suport la violència en absolut!”, assegura en un tuit.\nEl secretari general d’Unió, Ramon Espadaler, ha respost el missatge: “Disculpes acceptades, Jordi en nom d'Unió i propi”. “El diàleg i la democràcia són l'únic camí. La violència no duu enlloc”, rebla el polític social cristià.\nEspadaler ha escrit un segon tuit on anuncia que “demà al matí retiraré la denúncia presentada als Mossos” davant aquesta piulada. El tuit es va emetre aquest dilluns durant una entrevista al secretari general d’Unió al programa Més 324.\nAmenaces a Unió en un programa de TV3\nTV3 diu que prendran mesures sobre el tuit contra Unió "si s'escau"\n#1 Tomas, Vilafranca, 09/11/2016 - 10:03\nAplaudeixo la resposta del Ramon Espadaler. Necessitem politics com ell i les seves idees politiques mentres hi siguem a temps perque la divissio i l'enfrontament ni ens fara millors ni acondueixen enlloc.


Reconegut com a accident laboral un ictus que va patir una dona teletreballant - Diari de Girona\nReconegut com a accident laboral un ictus que va patir una dona teletreballant\nUna sentència pionera del Jutjat Social 3 de Girona conclou que «no es pot descartar» que la càrrega de feina a l'Ajuntament de Palafrugell no fos un desencadenant\nacn/ddg. palafrugell 11.12.2020 | 01:13\nFaçana del Palau de Justícia de Girona en una fotografia recent. aniol resclosa\nFaçana del Palau de Justícia de Girona en una fotografia recent.\nUna sentència pionera del Jutjat Social 3 de Girona reconeix com a accident laboral un ictus isquèmic que va patir una auxiliar administrativa de l'Ajuntament de Palafrugell mentre feia teletreball. La resolució conclou que, durant el confinament, la treballadora va assumir una càrrega de feina superior a l'habitual que la sotmetre a un «clima d'estrès i ansietat». Per això, la sentència exposa que «no es pot excloure de manera clara i determinant que el desenvolupament de la feina fos un factor desencadenant». El jutjat estima íntegrament la demanda interposada per Labortrafic en nom de la treballadora i condemna Activa Mutua 2008 a assumir les prestacions derivades durant el període d'incapacitat temporal.\nLa treballadora, de la mà de l'advocat Rubén Gómez de Labortrafic, va interposar una demanda contra l'Institut Nacional de la Seguretat Social (INSS), la Tresoreria General de la Seguretat Social, Activa Mutua 2008 i l'Ajuntament de Palafrugell. Segons recull la sentència, l'auxiliar administrativa de l'àrea de serveis socials va patir un ictus isquèmic d'etiologia cardioembòlica el 14 de maig passat, mentre feia teletreball.\nLa treballadora va estar de baixa i, tot i que l'Ajuntament va sol·licitar a Activa Mutua 2008 la prestació de l'assistència sanitària, l'entitat «no va acceptar la contingència» perquè considerava que no era un accident de treball.\nLa sentència conclou que «no es pot excloure de manera clara i determinant que el desenvolupament de la feina fos un factor desencadenant» de l'ictus que va patir la demandant. La resolució assenyala que, durant el confinament, la treballadora va assumir més càrrega de feina.\nEn concret, com a tècnica a l'oficina d'habitatge, es va encarregar de l'atenció telefònica i de gestionar les trucades que entraven, una tasca que «no feia de manera habitual».\nEn aquest sentit el jutjat subratlla que el dia abans de patir l'ictus, l'auxiliar va gestionar fins a 45 correus electrònics i va atendre també 45 trucades, una xifra «major» a la que consta a la resta de registres aportats a la causa. Per aquest motiu, la resolució judicial assenyala que «no s'ha provat que l'ictus que va patir no tingués res a veure amb la feina realitzada».\nPer això, el jutjat gironí estima íntegrament la demana interposada per l'auxiliar administrativa i condemna Activa Mutua 2008, que és la que té contractada l'ajuntament, a assumir les prestacions derivades de la incapacitat temporal de la treballadora.\nLa sentència, però, encara no és ferma i es pot recórrer interposant recurs a la sala social del Tribunal Superior de Justícia de Catalunya.


Els representants de la plataforma Living Labs Catalunya de la que forma part TecnoCampusMataró i el director i cofundador de Living Labs Europe, Sasha Haselmayer, van protagonitzar una ponència al congrés mundial de telefonia mòbil 3GSM World que es va celebrar la passada setmana a Barcelona. Living Labs Catalunya col·laborarà amb i2Cat per impulsar el programa Mediamòbil i també amb la plataforma sueca de Living Labs per desenvolupar en un futur el programa ‘m-students’.\nEl congrés mundial 3GSM aplega a les empreses i professionals més importants del món en el camp de la telefonia mòbil i la passada setmana es va celebrar per primer cop la Ciutat Comtal. La ponència de Sasha Haselmayer, en represetnació de Living Labs Catalunya, va posar en relleu la importància de les empreses de tecnologia mòbil i portàtil catalanes com un referent de les regions d’Europa capaces d’innovar i crear nous productes i serveis amb la col·laboració de les institucions i de l’usuari final.\nDos projectes: m-Students i i2Cat\nUniversitats, estudiants i ajuntaments com els de Mataró, Sant Cugat, Barcelona, Estocolm i Vaestervick es van reunir durant el 3GSM World per reforçar la seva col·laboració i per desenvolupar el programa ‘m-Sudents’ que té com a finalitat oferir nous serveis de mòbils dirigits a estudiants. En el congrés mundial s’ha confirmat també la participació de Linving Labs Catalunya a la iniciativa Media mòbil, dirigida per la Fundació i2Cat. Aquesta té la finalitat de crear una tecnologia que serveixi com a punt de trobada de les diferents tecnologies mòbils (televisió mòbil, ‘peer-to-peer’, GPS-Wi-Fi-GSM, jocs i serveis interactius) mitjançant tecnologies de la informació i la comunicació que permetin la creació de serveis d’alt valor afegit orientats als ciutadans i les empreses.\nMataró, una referència\nLiving Labs Catalunya forma part de la també plataforma Living Labs Europe, una xarxa europea de 200 companyies innovadores que pertanyen a deu regions del vell continent i que representen a les 70 principals companyies de tecnologia mòbil d’Europa. Catalunya, de la qual en destaca Mataró a més de Barcelona i Sant Cugat com a ciutats capdavanteres, és una de les nou regions de referència (mClusters) en el desenvolupament de la tecnologia mòbil. Living Labs Catalunya és una plataforma que l’integren TecnoCampusMataró, 22@Barcelona, Sant Cugat Obert i la Fundació Barcelona digital per al desenvolupament de programes de comunicació mòbil i portàtil per a la conca de la Mediterrània i Europa.


El Figueres i el Peralada aposten pel mercat local - Empordà\nEl Figueres i el Peralada aposten pel mercat local\nEls figuerencs tenen encarrilada l'arribada de Pitu Labrador (Base Roses), els peraladencs la de Pau Ribas (l'Escala) i estan pendents dels porters Camps i Conesa\nLLUIS RIBERA 31.05.2016 | 16:26\nAmb la temporada acabada des de fa dues setmanes, Figueres i Peralada volen enllestir la plantilla com més aviat millor, movent fitxa i avançant-se a rivals de la demarcació com l´Olot, nou descendit a Tercera Divisió, o fins i tot la Jonquera, que el 12 de juny sabrà si també és equip de Tercera Divisió. Ambdós clubs han sondejat el mercat altempordanès i hi ha dos noms propis que sonen amb força, un per a cada equip. El Figueres té encarrilada l´arribada de Pitu Labrador, migcampista del Base Roses. El rosinc té 25 anys, acumula vuit temporades en el primer equip i és un fix per a Jose Santos en el centre del camp dels de la Vinyassa. Pitu, amb un potent fons físic per moure´s a la zona del migcamp, ha marcat set gols a Segona Catalana.\nQui de ben segur serà a Vilatenim són els jugadors que han renovat. Els últims a fer-ho han estat Cristian Venzal, Ramon Masó i Ritxi Mercader. Per contra, Roger Vidal tornarà a l´Olot dos anys després i tampoc seguiran el porter Aleix Prunés ni Marc Serramitja. Els blanc-i-blaus confien a retenir homes amb ofertes com Ferran Grau, més a dins que a fora del club tot i la proposta de l´Olot, Toni Cunill i Javi Revert.\nRibas, una vida a l'Escala\nPel que fa al Peralada, té lligat el fitxatge de Pau Ribas, lateral dret de l´Escala, de 25 anys. El defensa escalenc milita al primer equip des que era juvenil, porta el braçal de capità i enguany s´ha destapat com a golejador –quatre dianes– amb les seves incursions per la banda. Pel que fa al capítol de renovacions, els d´Arnau Sala i Xavi Punsí han lligat aquest dilluns la continuïtat de Guillem Cornellà, Sergi Murga, Botxi i Zou Moustakim. Per contra, el pitxitxi Marc Mas ja ha estat presentat a l´Olot, tal com estava previst, i tampoc seguiran Kike Sánchez i Lluc Banús, que tornen al club garrotxí després de la cessió, el capità Mate –vuit temporades a l'equip–, el migcampista Borja Garcia –cinc–, el porter Dani Lobato –una al primer equip– ni el polivalent Argi, el quart jugador amb més minuts de la plantilla.\nTant a Figueres com a Peralada els falta un porter, i seguint l´aposta pel mercat local, entren en escena el rosinc Àlex Campos i el figuerenc August Conesa, propietat de l´Olot, que ha de decidir si segueixen o no.


El passat càtar de Mas d'en Mestre. Alforja\nHome Destacades El passat càtar de Mas d’en Mestre\nby Miquel Salvadó Jassans - gen. 9, 2015\nDegut als esdeveniments ocorreguts a les darreries del segle Xllè a banda i banda dels Pirineus, és detectable un flux migratori nord-sud, que esdevindrà motiu d’estudi per part dels especialistes. Un dels esdeveniments és l’avenç de les tropes dels comtes-reis de Barcelona per les terres que s’estenien més enllà de la Marca. Aquestes conquestes requerien un gran nombre de personal, tant militar com civil, per a repoblar les noves terres. L’altre esdeveniment és l’espectacular expansió del moviment càtar per tot el país de Llenguadoc i de manera especial per tota la vessant septentrional pirinenca. Aquest moviment cristià està enfrontat a l’església de Roma per dos motius; un, el confessional -ells són dualistes- i l’altre per la pobresa -ja que no veuen reflectit en la cúria romana l’esperit de pobresa que predicà Jesucrist-.\nInocenci III menà una croada sanguinària contra la gent càtara i el que començà com una guerra de religió, acabà en una guerra política en la qual desapareix la terra d’Oc com a nació, passant tot el sud de la Gàlia a la corona franca. Els càtars, en veure perillar la seva vida a la foguera, fugien pirineu enllà cercant terres més benignes i els trobem escampats per les terres catalanes com també formant part de les campanyes de les conquestes de Mallorca i València.\nUn grup de càtars el detectem com a repobladors de l’antic terme de Siurana, una part del qual, avui és el que coneixem corn a comarca del Priorat. Seguint les anotacions del llibre de Català Roca Càtars i catarisme a Catalunya, apareixen els noms de Pere Giberga, Bernat Narbonès, Arnau Magistri, Pere d’Urgell, com a refugiats a les valls de Porrera. Per altra part, en el Registre Universal de totes les escriptures que estan en lo Arxiu de Scaladei (“Archivo Histórico Nacional – Madrid), trobem documentats al principi i meitat del segle XIII, coincidint les dates amb la persecució càtara, els masos de Gibergues, Narbones, Albi, Piquer, situats a la partida de Citjas, a la vall de Porrera. Aquesta partida és l’espai i barrancades dites de les gibertes, de la coma Tornera i totes les vessants que trobem darrera el Mirador.\nSegurament que el nom de Mas d’en Mestre està relacionat amb el càtar Arnau Magistri documentat per Català Roca.\nEzequiel Gort, en la seva Història de la Cartoixa d’Escaladei, diu que en 1258, el rei concedia a Jaume Puigverd quatre masos de Sant Marcell, confiscats als seus propietaris per causa de llurs maldats. Sant Marcell és la gran masada que hi ha tocant al riu de Siurana entre la “venta” del Pubill i Poboleda, i les seves terres s’estenien des de la vall de Cortiella fins al mas de les Moreres, a la vora del riu d’Arbolí; això és el mateix indret que la partida de Citjas. Segurament els masos confiscats eren els ja esmentats de Gibergues, Narbonès, Albi i Piquer, ja que era normatiu expropiar els bens dels heretges.\nD’aquest moment històric avui en queda el testimoni dels topònims que trobem en els indrets on hi habitaren aquests càtars i tenim el Barranc de les Gibertes, abans Gibergues, i el Pla de l’Albi, els noms de dos homes que fugien del terror francès i papal. D’aquests masos avui ben poca cosa en sabem. Amigó insinua que el mas de Gibergues podria ser l’actual mas del Perinet. Del de l’Albi només en queda el nom del pla i el del Narbonès podria ser qualsevol dels que trobem per aquelles contrades, com el del Cerdanyès, el mas del Licor o el de les Garranxes. Segurament que el nom de Mas d’en Mestre està relacionat amb el càtar Arnau Magistri documentat per Català Roca o el G. Magistre documentat per Ramon Amigó el 1229 a l’onomàstica de Siurana de Prades, com a habitant d’aquest terme. Els Mestre devien abjurar en veure’s acorralats i el seu llinatge ha permanescut a la vall de Cortiella durant prop de vuit segles.\nLlicenciat en Belles Arts – Diplomat en Arquelogia Hispànica\nArticle: “PERVIVÈNCIA DE TOPÒNIMS CÀTARS EN TERRES DEL PRIORAT D’ESCALADEI”, Vent de Serè, núm: 12 Maig 1999.\nFesta Major de Sant Sebastià d'Alforja\nImportància dels noms de lloc d'Alforja - alforjastark.com set. 4, 2015 at 9:21 am\n[…] diuen que els Mestre habiten el mas des de molt antic i el cognom el trobem vinculat al catarisme. Petrus Magister era un càtar, que ell, o els seus fills, devien renunciar a la seva fe i els hi donaren les terres del mas […]


Quines empreses seleccionen personal ara mateix a Girona? - Diari de Girona\nQuines empreses seleccionen personal ara mateix a Girona?\n14·07·21 | 12:24\nGrup Iman, Adecco, Page Personnel, Adeisa Europa i Lexia Consultors destaquen aquesta setmana amb les seves oportunitats laborals. Si necessites una guia ràpida amb les ofertes de treball a Girona actives ara mateix, només has de consultar aquesta notícia. En ella, trobaràs les empreses amb les seves ofertes corresponents, perquè només hagis de inscriure't en elles i optar ràpidament als seus llocs vacants.\nADMINISTRATIU/VA per a Salt\nDes de l'Oficina d'Iman Girona busquem, per reconeguda empresa multinacional del sector reciclatge en ple procés de creixement en la província de Girona, un/a administratiu/va. Sota la supervisió del cap de planta, la persona seleccionada es responsabilitzarà de les tasques administratives resultants del trànsit de la flota:\n- Control de bàscules.\nInscripcions i més informació a oferta d'ADMINISTRATIU/VA a Salt.\nFregaplats AMB DISCAPACITAT per Caldes de Malavella\nEmpresa dedicada al turisme i l'hostaleria necessita incorporar una persona per a la posició de rentaplats a Caldes de Malavella.\n- Ordre i neteja en les cuines.\n- Utilització de el tren de rentat.\n- Substitució de cubs i bosses de residus.\n- Suport a l'equip de cuina i coordinació amb l'equip.\nInscripcions i més informació a oferta de Rentaplats amb discapacitat Caldes de Malavella a Caldes de Malavella.\nRESPONSABLE DE BOTIGA DE CALÇAT per Olot\n- Contracte indefinit .\nBusquem incorporar a un/a Responsable de botiga que lideri a l'equip de venda i es responsabilitzi de gestionar la botiga amb el suport de l'Àrea Manager.\nCom Responsable, la teva missió serà la de dirigir el desenvolupament de l'activitat comercial seguint les directrius marcades per maximitzar el resultat econòmic de la botiga.\nInscripcions i més informació a oferta de Responsable de botiga de calçat a Olot.\nPEIXATER/A A FIGUERES, GIRONA\nT'encarregaràs de preparar el tall del producte. Atendràs al client en el taulell de la botiga i prepararàs els seus encàrrecs. Revisaràs el producte per a revisar la seva qualitat. Acondicionarás el producte per a la seva comercialització.\nHas comptar amb experiència prèvia com peixater/a en grans superfícies o en petit comerç.\nInscripcions i més informació a oferta de Peixater/a a Figueres, Girona.\nMOSSO/A DE MAGATZEM - carretoner/a AMB DISCAPACITAT per Blanes\nImportant operador/a logístic busca mossos/es de magatzem per al magatzem ubicat a Maçanet de la Selva.\n*PROGRAMA PERSONES AMB DISCAPACITAT.\nLes seves funcions, en dependències dels responsables de magatzem, seran:\n- Realitzar les tasques manuals, mecàniques o automatitzades requerides segons la secció, seguint els paràmetres de productivitat i qualitat establerts.\n- Fer un ús correcte de les eines de treball.\n- Polivalència per poder ocupar qualsevol posició del procés productiu en funció de les necessitats de la producció.\n- Carregar / descarregar camions.\n- Preparar i / o verificar comandes.\n- Recepció del material mitjançant ús de la PDA.\n- Etiquetar i retractilar els palets.\n- Ubicar els palets.\n- Picking amb terminal de radiofreqüència (PDA).\n- Fer reposicions.\n- Comunicar al seu responsable totes les incidències i irregularitats ocorregudes durant el seu torn.\n- CERTIFICAT DE DISCAPACITAT DEL 33% O SUPERIOR\nInscripcions i més informació a oferta de MOSSO/A DE MAGATZEM AMB DISCAPACITAT a Blanes.\nOPERARI/A MUNTATGE SECTOR METALL per Figueres\nSeleccionem un/a OPERARI/A per formar part d'una empresa del sector automoció ubicada a Figueres. T'ubicaràs a la cadena de muntatge de peces.\nEs valoraran coneixements en el sector de la mecànica, així com experiència en entorns industrials. Pensem en una persona organitzada i metòdica.\nInscripcions i més informació a oferta d'Operari/a muntatge sector metall a Figueres.\nCAMBRER/A PER EVENT IMPORTANT DE LA COSTA BRAVA per Pals\nDes d'Adecco estem buscant personal del sector de l'hosteleria per un important event que tindrà lloc durante tot el mes dagost a Pals.\n- Servir begudes i menjar a les taules.\n- Elaboració de begudes i cocktails.\n- Altres tasques relacionades amb el lloc de treball.\nInscripcions i més informació a oferta de Cambrer/a per event important de la Costa Brava a Pals.\nAREA MANAGER - MAQUINÀRIA INDUSTRIAL per a Girona\nCompanyia líder en el seu sector especialitzada en la fabricació i distribució de maquinària industrial, desitja incorporar un/a Area Manager.\n- Gestió de clients nacionals i internacionals.\n- Negociació d'acords.\n- Captació de nous clients i tancament de vendes.\n- Seguiment pressupostos.\n- Anàlisi de mercats.\nInscripcions i més informació a oferta d'Area Manager - Maquinària industrial a Girona.\nCOMERCIAL SOMMELIER- BAGES (H / M) per a Girona\nImportant distribuïdora de begudes, busca comercial al Bages (Girona).\nInscripcions i més informació a oferta de Comercial Sommelier- del Bages (h / d) a Girona.\nTÈCNIC DE MANTENIMENT MECÀNIC per Girona.\nEmpresa del sector alimentari ubicada a Girona busca incorporar a la seva plantilla un Tècnic de manteniment mecànic.\nEn dependència del responsable de manteniment, el candidat es responsabilitzarà de:\n- Seguir l'organització de sistemes preventius per a realitzar el manteniment corresponent.\n- Reparar les avaries de la maquinària de totes les línies (a nivell de mecànica i pneumàtica)\n- Tenir contínua comunicació amb el departament d'enginyeria.\n- Treballar conjuntament amb un altre tècnic per garantir una major rapidesa en resolució d'incidències.\nInscripcions i més informació a oferta de Tècnic de manteniment mecànic a Girona.\nTÈCNIC DE MANTENIMENT ELÈCTRIC (GIRONA) per Girona\nInscripcions i més informació a oferta de Tècnic de manteniment elèctric (Girona) a Girona.\nREPARTIDOR/A CARNET C + CAP. GIRONA\nEmpresa del sector de l'aigua embotellada necessita incorporar personal, amb Carnet C + CAP vigents, per repartir ampolles d'aigua de 20 litres a jornada completa en torns rotatius de matí o tarda de forma setmanal.\nInscripcions i més informació a oferta de Repartidor/a Carnet C + CAP. GIRONA.\nLEXIA CONSULTORS SELECCIONA:\nMECÀNIC CAMIÓ - CONCESSIONARI OFICIAL per Riudellots de la Selva\nImportant grup de concessionaris a Catalunya busca incorporar un mecànic per la seva seu a Girona (rodalies). Busquem persona amb titulació en automoció i amb ganes de desenvolupament professional i especialitzar-se en una marca oficial (camió).\nInscripcions i més informació a oferta de Mecànic camió - concessionari oficial a Riudellots de la Selva.\nLa crisi de la COVID-19 aprofundeix el declivi de la indústria catalana\nPisos amb piscina a Lloret de Mar, per menys de 199.000 euros


Anagrama publica l'assaig d'Slavoj Zizek 'Pandèmia. Covid-19: el virus que trasbalsa el món' - El Iris.cat - Digital d'informació i cultura\nAnagrama publica l’assaig d’Slavoj Zizek ‘Pandèmia. Covid-19: el virus que trasbalsa el món’ L'autor aprofita la crisi sanitària per subratllar la necessitat de repensar políticament la societat\n21 abril, 2020 - by Bep Al·lès - Deixa un comentari\nACN Barcelona .- L’editorial Anagrama ha anunciat que publicarà en català i en castellà l’assaig del filòsof eslovè Slavoj Zizek ‘Pandèmia. Covid-19: el virus que trasbalsa el món’, el primer “acostament teòric” a la crisi del coronavirus. Es tracta d’una “reflexió d’urgència” sobre la pandèmia i sobre la relació que aquesta té amb la política, l’economia, el por i les llibertats. El treball es publicarà primer en versió digital, el 6 de maig, i estarà disponible en format llibre “tan aviat com les llibreries tornin a obrir”, segons indica l’editorial, amb una previsió de llançament a Espanya per al 20 de maig. L’autor destinarà els royalties mundials del llibre a l’ONG Metges sense Fronteres.\nZizek també s’aproxima a la connexió entre l’expansió de la pandèmia i el model socioeconòmic de les societats modernes, o reflexiona sobre la covid-19 com a “últim advertiment” davant la crisi ecològica que “sobrevola el futur del món”.\nL’autor eslovè també opina sobre la necessitat de pensar “quina forma d’organització social substituirà el Nou Ordre Mundial liberal-capitalista”.\nSlavoj Zizek és filòsof, sociòleg, psicoanalista i teòric cultural. És considerat un dels assagistes més prestigiosos i és dels més llegits de l’actualitat. És autor de més de quaranta llibres de filosofia, cinema i psicoanàlisi.\nArticle anterior El GOB porta llibres i plantes a ca teva per sant Jordi\nSegüent article Centeno avisa del risc de fragmentació de l’eurozona pel covid-19 i demana un pla econòmic “pragmàtic” i “ambiciós”


Blocs de laMalla.cat: Pel forat del pany\n4/11/2010 - 10:49h - laMalla.cat\nEl proper diumenge, 7 de novembre, visita Barcelona el cap d'estat de la Ciutat del Vaticà, Joseph Ratzinger. Si han llegit bé, aquest ha estat l'argument que ha utilitzat l'arquebisbat de Barcelona per justificar la despesa que tindrà aquest esdeveniment. Visita la ciutat comtal un cap d'estat. L'estada serà d'un dia (tot i que arribarà la nit de dissabte per dormir aquí) i els costos - directes i indirectes- s'estimen en uns 3 milions d'euros, vaja, 500 milions de les antigues pessetes, dels quals l'església catòlica cobrirà poc més del 15%, la resta són diners públics.\nSón moltes les reflexions que es poden fer, però la primera és destacar la poca predisposició d'un cap d'estat que, lluny de ser sensible amb les dificultats que estan patint moltes persones per arribar a finals de mes, protagonitzarà un acte partidari, adreçat a un col·lectiu molt concret i que -per molt que es digui des de la Conferència Episcopal- que Espanya és majoritàriament catòlica, la constitució recull que l'estat espanyol és aconfessional.\nPotser caldria regalar-li al senyor Rouco Varela un diccionari -en castellà lògicament- per que sàpiga el que significa aquest terme, a més de termes com respecte, vergonya, delicte, etc... Perquè opinar des d'un "pulpito" sense acceptar ni permetre l'opinió ni les rèpliques dels demès és més propi de temps ja passats que de l'actualitat; temps en els que -no cal oblidar-ho- van tenir un paper molt destacat.\nUna segona reflexió a fer és el cost i la infraestructura que tindrà aquet acte: s'estimen en uns 20.000 els agents de la Guàrdia Civil, dels Mossos d'Esquadra,de la Policia Nacional, de la Guàrdia Urbana de Barcelona, de la Policia Local del Prat, dels bombers, dels membres del Sistema d'Emergències Mèdiques, de la Guàrdia Vaticana i de l'Exèrcit espanyol, que es necessitaran per assegurar que tot vagi bé per un acte, d'un dia de durada. A aquests s'han de sumar els de la brigada municipal que treu i posa contenidors, els que han fet el muntatge audiovisual, els que col·locaran i trauran les cadires, els que han de netejar.... Tot això, senyor Rouco, són despeses atribuïbles a aquest acte.\nDes d'un punt de vista aconfessional, vist el desplegament i els diners que ens costarà a tots. Vull cridar a la consciència dels que anuncien que cal donar diners a la seva causa a traves de la declaració d'hisenda. Quants casos d'urgència, de necessitat, es poden solucionar amb 500 milions de pessetes. Cal aquesta despesa en moments de crisi com els que estem patint? Com justificaran les seves demandes de suport econòmic davant de les persones que dilluns, 8 de novembre, rebran una carta de desnonament o un carta de comiat de la seva empresa.\nUn prec, siguin més respectuosos amb la pluralitat d'aquest país, vostès no tenen el monopoli de res i si veritablement creuen allò que prediquen siguin més modestos, més reals i més propers als problemes que afecten a la gent.\n9/6/2010 - 10:47h - laMalla.cat\nPerquè criden si tenen micro?\nEn aquests dies de constants mítings i informacions adreçades a una inquieta ciutadania s'està produint un fenomen peculiar: veiem com les persones que parlen, tot i que tenen un micròfon al davant, criden... i molt, i d'altres que parlen tant baixet que necessiten de suports tecnològics i d'intèrprets per poder ser escoltats.\nTot això m'ha fet reflexionar. L'augment de volum de veu no és proporcional a la gravetat en el contingut de missatge, ja que ni han que et renyen sempre que parlen, encara que sigui per felicitar-te i d'altres que has de pegar l'orella a l'altaveu per intuir el que t'està dient.\nI en tot això quines són les persones afectades? En primer terme, els tècnics de so que es veuen incapaços de modular els tons amb la celeritat amb el que el oradors els canvien; i en segon terme totes les persones que assisteixen a aquests actes, amb especial atenció a les que ocupen les primeres files, que majoritàriament són gent convençuda que ja coneix el missatge i a l'orador i que per això han desenvolupat la magnifica habilitat de desconnectar, tot i el somriure de comprensió que acostumen a tenir. És a dir, estan però no estan, no se si m'enteneu.\nTambé, hi han els que han desenvolupat una altra meravellosa habilitat, la de llegir els llavis; aquells que davant d'un orador que parla molt fluixet coneixen el discurs només veient com mouen la boca, sempre que aquesta no tingui vibracions estranyes produïdes per un sesseig molest o per algun element distorsionador, com un bigoti mal tallat que dona una imatge que fàcilment podem relacionar amb personatges històrics de trist record.\nAh! alerta - que diria aquell- també hi ha de beneficiats: els venedors d'aparells d'audició. Uns minúsculs equips que es pengen de les orelles i que es poden trobar als múltiples canals de televenda que han proliferat amb la TDT; uns aparells que et permeten -fins i tot- escoltar el que diu la teva veïna. Aquest és un interessant mètode d'espionatge, sempre que es faci amb el corresponent permís judicial, que desprès -ja ho sabem- poden no ser acceptats com a prova.\nUn exemple pràctic: que es vol justificar una despesa molt elevada en l'execució d'una consulta popular doncs es crida. S'ha de dir, però, que el personatge acostuma a ser bastant cridaner, però la sensació que deixa és que tot i que l'acció l'ha fet ell i està valorant com l'ha fet, surts convençut que tu has tingut alguna cosa a veure i que per això t'ha estat renyant tota l'estona.\nUn altre exemple: s'ha de dir a tothom que l'època de vaques grasses s'ha acabat, que les vaques s'han hagut de posar a dieta i que -per prescripció d'un metge molt bo que hi viu a Brussel·les- han de perdre un volum de greix considerable. Doncs bé per explicar com ens afectarà la dieta, la gestora d'aplicar-la acostuma a parlar tant fluixet que desprès necessita que altres membres del seu equip sortint interpretant el que ha volgut dir, que en molts cassos no coincideix amb el que es va intuir de la lectura de llavis pertinent.\nMalauradament, tant en un cas com en un altre, els receptors dels missatges, que són els afectats/ciutadania, han après a modular també l'orella, una orella -i no és cap malaltia- que pateix sordesa convenient transitòria produïda per un cabreig intestinal amb greus afectacions a la butxaca i als drets socials.\n16/4/2010 - 12:17h - laMalla.cat\nLa judicatura, una de les potes sobre les quals es recolza el nostre sistema democràtic, està "en el candelero" d'una forma constant, insistent i, a vegades, "cansina".\nSom moltes les persones que consideren que la feina dels jutges ha de basar-se en l'eficàcia i en la discreció. Lluny d'aquestes premisses, el protagonisme i la gana mediàtica d'alguns jutges està motivant que a les tertúlies de bar ja no preocupi l'alineació del Barça o del Madrid, sinó que fa aquest o aquell jutge. Penòs!!!!\nCal diferenciar, però, les diferents capes que té la judicatura, la família dels jutges -per entendre'ns- els de primera divisió, estan en disputes polítiques que afecten a decisions tant important com la de l'Estatut (cal dir sobre això que estan discutint un text aprovat en referèndum pels catalans i catalanes, i que són les consultes i les manifestacions de la ciutadania la principal pota de la democràcia, qui qüestiona això, qüestiona el sistema). Però el que més preocupa són aquestes divisions entre conservadors i progressistes. I jo que pensava que només eren jutges!. Quina ingenuïtat la meva.\nA més aquests dies també hem conegut com un fet delictiu tant greu com la prevaricació, el frau, l'enriquiment personal... són jutjats de manera diferents per jutges diferents. M'explico. El que per a uns no és delicte per altres si. Anem per parts. Si una empresa et fa regals a canvi d'un tracte de favor, com és que per al Tribunal Superior de Justícia de València no és delicte i per a l'Audiència del Tribunal Superior de Madrid si. Si hi ha sospites fundades (allò que els advocats diuen amb fonament jurídic demostrable) que confirmen l'enriquiment personal i el finançament de campanyes electorals, com és que es qüestiona la manera en que s'ha aconseguit saber-ho. És delicte o no aquest enriquiment personal i aquest finançament irregular del partit?\nVist a peu de carrer, la pudor que desprèn tot això no la soluciona ni la depuradora del Prat. Però el més preocupant és que tots aquests fets passin del plànol delictiu al plànol de la normalitat. Com diria un veí meu, jo arreglava tot això jutjant-lo amb tribunals populars.\nHe parlat de la primera divisió. No oblidem que també hi ha una segona i una tercera divisió de jutges i de treballadors de la justícia. Aquells que -davant d'un error en una sentència per part d'un jutge- acaben essent suspesos de sou i feina durant un llarg període de temps, mentre que al jutge se li fa pagar una multa de 1.500 euros. Jutges que com un de l'Audiència de Lleida rebaixa la pena d'un violador d'una malalta mental al·ludint que no va sentir res la víctima.\nAfortunadament aquest tipus de casos són excepcionals i hi ha molts jutges i jutgesses que diàriament fan la seva feina amb professionalitat i justícia.\nMalauradament pocs d'ells arribaran a ser fitxats pels grans equips de primera divisió si prèviament no fitxen pels conservadors o pels progressistes.\n13/1/2010 - 15:44h - laMalla.cat\nFa un temps vaig veure la pel•lícula Las hermanas de la Magdalena, una aproximació a les institucions catòliques d'Irlanda gestionades per les germanes de la Misericòrdia. L'objectiu d'aquests centres era reconduir a les noies enviades per famílies o per orfandats. El mètode utilitzat treballar -en règim d'esclavitud- rentant roba per així redimir la seva culpa i ser persones de profit per la societat. Aquesta història, basada en fets reals, en el seu moment, haig de dir, en va produir primer sorpresa, desprès malestar i finalment mala hòstia.\nPensava que les imatges que recull el film no les tornaria a recordar, atesa la sensació que m'havien produït. Malauradament, estava equivocat. Un informe fet públic a Irlanda constata que milers de menors van ser objecte d'abusos sexuals i tortures físiques i psíquiques en centres estatals gestionats per religiosos en els darrers 70 anys.\nEl cap de l'església irlandesa, cardenal Sean Brady, ha demanat disculpes i ha manifestat sentir-se avergonyit per tot això. Però, tot i les disculpes, són moltes les preguntes que em venen al cap. Si no s'hagués fes l'informe, hauria continuat aquesta situació que ja durava 70 anys? L'hauria denunciat el cardenal Brady?, Què passarà amb aquells que han abusat sexualment de menors? Hi ha prou amb disculpar-se? Què passarà amb les autoritats -policials i governamentals- que tot i coneixent les denuncies no van fer res i ho van tapar?...\nEns trobem davant d'un altre cas de cinisme. Cal arribar al fons de tot plegat i posar als culpables a la presó. No serveixen ni les disculpes, ni amagar-se ni darrera d'una fe ni darrera d'un vestit de cura o de monja.\nQuina autoritat moral pot tenir una fe que permet aquest tipus de fets. Quina credibilitat pot tenir un govern o una policia que mira cap a un altre costat.\nS'han de democratitzar les creences. S'ha de permetre no creure en res i facilitar les eines i els tràmits per aquells que volen no creure en res. S'ha de vetllar per oferir les mateixes opcions a totes les fes/religions/creences existents; el contrari és dictadura, tot i que sigui religiosa.\nAh! i no podem oblidar que el responsable de l'església catòlica, del Vaticà, en vetllar per la correcta aplicació de la doctrina de la fe, durant un període llarg de temps va ser l'actual Papa, Benet XVI, persona que va simpatitzar amb la ideologia nazi de Hitler.\nEn definitiva, quina autoritat en dir com s'han de fer les coses tenen aquells que no prediquem amb l'exemple, aquells que tenen entre el seu ramat ovelles descarrilades, aquells que critiquen el posicionament d'altres i no son capaços de mirar dins de casa seva.\n19/10/2009 - 17:59h - laMalla.cat\n...i al final ni van menjar anissos, ni van ser feliços\nAquests dies estem llegint una de les novel·les de misteri i terror més dantesques de la història. A la trama hi intervenen un munt de personatges: Francisco, Alejandro, Alvaro, Francisco Álvarez, Ana, Esteban, Pablo, Francisco, Luis, Jesús, Ricardo, Gerardo i José, Vicente, Alberto i Antoine. El títol prou suggerent Gürtel i els autors, els veritables autors, encara no s'han identificat. Podem dir, que té tots els ingredients per convertir-se en una de les novel·les més llegides de la temporada.\nJa la seva presentació en societat apuntava a bestseller. Com a qualsevol narració amb pretensions compta amb un preàmbul: el desviament de diners públics per finançar un partit polític, a través d'una empresa que organitzava fiestas y festejos; un desenvolupament de la trama a llocs com València, Madrid, Galícia i Castella-Lleó; i un desenllaç incert que encara s'ha d'escriure. Si a tot això li sumen els comentaris que han fet els crítics literaris de l'editorial de la competència i les notícies publicades a la secció literària dels grans grups de comunicació, ens trobem davant un col·lecionable per fascicles.\nQuè en pensen de tot això els lectors?, els responsables finals en fer d'aquesta novel·la un número 1 en vendes o fer que quedi oblidada en la prestatgeria de la corrupció?. En un primer moment la sensació és d'estar davant un argument molt utilitzat per escriptors que dominen els subterfugis que et dona el poder... de l'escriptura. Un subterfugis molt utilitzats en èpoques passades però que continuen fent-se servir tot i que fa més de 30 anys que les tendències literàries d'aquest país son unes altres.\nAlguns dels personatges --per obligacions del guió- van desapareixent, d'altres estan agafant protagonisme en la trama i d'altres han passat a exercir de comparses o simplement de secundaris de luxe. Però com s'acostuma a dir, encara han d'arribar sorpreses i nous noms que enriqueixin la novel·la i ajudin a mantenir l'interès. Gürtel és un nom recurrent que difícilment es pot oblidar en el temps i de fet alguns no l'oblidaran, ja que servirà d'argument als seus crítics per escriure noves novel·les d'aquí un mesos i també d'aquí un any i mig.\nPerò son els lectors els que han de posar als personatges en el seu lloc i defensar arguments nous per novel·les noves. Perquè tot i que els grans títols se'ls adjudiquen grans noms, les grans històries estan formades per petits gestos fets dia a dia per persones anònimes. Persones que trenquen cada quatre anys el seu anonimat per convertir-se en protagonistes.\n1/10/2009 - 12:16h - laMalla.cat\nIndignació i cabreig\nAquests dies estem esmorzant amb pressupostos, trames de corrupció, corazonadas, debats de política nacional i... jubilacions milionàries. Tot i que tots son temes prou interessants, és aquest últim el que m'ha fet reflexionar desprès de meditar molt com enfocar-ho.\nEl meu cap em diu que he de ser metòdic i prudent, el meu cor em demana guerra perquè en temps de crisis i amb discursos com el que estem sentint per part de la patronal i el sector bancari és per indignar-se.\nPer a tots aquells que encara desconeixeu de que us parlo, dir-vos que José Ignacio Goirigolzarri, conseller delegat del BBVA, cobrarà una pensió anual de 3 milions d'euros (500 milions de les antigues pessetes, és a dir, 1,36 milions de pessetes al dia, o dit d'una altra manera 57.000 pessetes l'hora). Ah!, però tranquils, perquè -tal i com argumenten des del BBVA- d'aquesta manera s'han estalviat una indemnització per cessament. Quina barra!!!\nLes reaccions han estat diverses i algunes curioses. Hi ha qui diu que és una decisió d'una empresa privada i que com a tal el BBVA pot fer allò que vulgui amb els recursos que té i només ha d'explicar-se davant els seus accionistes, els quals finalment acabaran pagant aquestes jubilacions milionàries. Potser s'ha de recordar que va ser amb diners públics com és van socórrer a la banca privada per ajudar-la a sortir de la crisi.\nEls números son clars. S'ha pagat a una única persona l'equivalent al que cobrarien en un mes, com a subsidi d'atur, 7.500 persones, o dit d'una altra manera, amb els diners de la jubilació del senyor Goirigolzarri es podrien crear uns 150 llocs de treball fixes.\nAmb aquestes dades sorgeixen interrogants com: quina opinió té la patronal espanyola, la CEOE?; com es poden justificar -en cas que s'atorguin- nous ajuts a la banca?; quina autoritat tenen aquells que demanen congelacions salarials i de les pensions a les taules de negociació?; que en pensen els treballadors dels sector bancari als quals se'ls ha presentat un expedient de regulació o se'ls ha congelat el salari?\nbbva crida jubilacio irlanda catolic goirigolzarri gurtel trama valencia madrid micro crisi veu religio papa ratzinger rouco varela barcelona escandol sexual


CEI - Club Excursionista Independent de Catalunya: UTM-2009\nJa han passat uns quants dies i els ànims s’han calmat, les alegries d’uns les penes d’altres, però al fi i la cap les experiències d’un grup d’amics a una de les probes mes dures del mon. Ultra Trail du Montblanc .\nUns dies abans ja has respira el ambient per els carrers de Chamonix, Estelades, samarretes, bosses ,gent , tot un poble bolcat per una proba de resistència, us asseguro que mai havia vist res igual. A mica en mica ens anem trobant, gent del Cei, dels Telecos, de la Uec anoia,etc. Tots coincidim en el mateix, encara que costa reconeixeu els nervis poden mes que nosaltres.\nLa primera víctima es fa present, quant el Nen cau malalt amb vòmits i diarrees, un mal auguri per el dia abans de la proba.\nPer fi el dia mes desitjat pers uns quants i mes temut per a tots Divendres 28 d’agost del 2009 inici del esperat UTM. Relaxació dins del que cab, espera i per fi les 18,30 PM. I com no pot ser d’altre manera a corra dons els primers vuitanta kilòmetres son molt exigents de temps.\nLa il·lusió ens en peny capa endavant i arriba la primera nit ,una nit suau amb boira i on el son ens ataca per primer cop, ni remeis farmacèutics poden amb les primeres hores de la nit i un servidor comença a patir la seva primera nit de son.\nQuant comença a clareja el Paco esta al meu costat però la son el ataca a ell i es comença a mastega la tragèdia. A Courmayeur el amic Paco es retira ja no li quedant forces psíquiques i físiques, una pena però es així.\nEls dames continuem en grup el Miquel dirigint el grup, el Gitano, el Poeta, el Burgos i el seu company de marxes, ens trobem al Josep Maria de Tàrrega i també s’acoblà.\nJa hem passat el meridià de la proba i ara es quant comença el mes dur dons per alguns el nostra límit esta apunt d’arribar, la pujada al Grant Col de Ferret ens avisa que la nit serà llarga i freda dons la boira i el vent ens acompanyant en el accents.\nEn La Fouly el company del Burgos es queda també arribat al seu límit, la segona nit serà molt dura per el fred i per la son jo al sortir ja estic sen atacat un altre cop per la meva companya de les nits la son aquella que fa que els fantasmes de la nit surtin i que encara que tu no vulguis t’acompanya durant molt de temps. arribar tots junts a Champex-lac, es un gran esforç però o aconsegueixo i tornem anar en grup.\nSortim direcció Bovine però per no perdre la costum torna la meva amiga i torno a quedar-me endarrerit, quasi no puc caminar dons la son es mes forta que jo però una trucada inesperada de la meva santa esposa en torna al camí i en dona forces per agafar el grup. Estic apunt d’arribar a Trient, ara si que el grup ja no es compacta dons arribo quant estan a punt de sortir .\n15 minuts de descans amb un vol de caldo inclòs un gel i a munt mes de 800mtres de desnivell en tot just 5km. Començo a pujar molt a poc a poc, dons estic cansat, arribo a Catogne i començo a baixar capa Vallorcine els peus en fan mal i els genolls començant a patir, la baixada es far interminable, però per fi sens un cop mes aquella paraula màgica courage,courage, i tu continues.\nTorno a parla amb la Marta la meva esposa, i m’encomano a tots els sants i començo a pujar a La Tete deux Vents pas ferm i segur i comença el últim patiment un sol de justícia, molta calor, els peus amb una butllofa impressionant, els genolls ja no responen, el maluc dret grinyola com una frontissa seca, els brassos fan tota la forca i el cos ja no funciona.\nUn cop a dalt sols queda arribar ala Flegere, pero es un calvari, trucades ànims dels companys , de la gent que pujava , però el teu cos ja no funciona, sense aigua, amb principi de insolació un riu la meva salvació quasi no puc ajupir-me per ompli el camelback sols omplo un ampolla i prenc la decisió parar abans de que sigui irreversible.\nHe arribat al Km 159, 44hores i 30minunts tot un record, a faltat poquet però no puc mes, ja no soc jo si no un cos que ja no controla els seus moviments i les extremitats ja no sincronitzant amb el resta del cos.\nMes tard arribo a Chamonix no puc caminar, no en puc doblegar, tinc fred, (fa un sol de collons),ja he acabat.\nHa valgut la pena, aquestes muntanyes son impressionans, però el UTM es molt dur, i es necessita molta força física i psíquica . Tots tenim un límit i el meu es 159 Km. I 44hores i 30 minuts.\nGracies a tots aquells que van intenta ferma arribar, gracies als que van confiar amb mi, gracies als que amb la seva perseverança van aconseguir que arribes a on vaig arribar.\nGracies Marta per la paciència que has tingut i per ferma costat amb aquesta aventura.


Doctora en la Societat de la Informació i el Coneixement per la UOC. Llicenciada en Pedagogia per la Universitat Ramon Llull, Facultat de Psicologia i Ciències de l'Educació, Blanquerna. Especialitzada en l'educació on line i en l'estudi de la influència de les TIC en l'Educació.\nProfessora dels estudis de Informàtica, Multimedia i Telecomunicacions de la UOC des del 2001, coordinant assignatures de Competències TIC i Treball en equip en xarxa en diferents titulacions de grau (Administració i Direcció d'Empreses, Màrqueting, Informàtica, Multimèdia i Telecomunicació, entre d'altres).\nActualment és membre del grup de recerca TEKING (Technology Enhanced Knowledge and Interaction Group). La seva recerca es centra en l'estudi i desenvolupament d'eines per l'aprenentatge i l'e-assessment en entorns virtuals. Més concretament en l'estudi dels processos d'ensenyament i aprenentatge a través de les TIC abordant els processos d'avaluació basats en resultats acadèmics així com en l'assoliment de competències tant educatives com professionals.\nHa col·laborat en diferents projectes de recerca nacionals vinculats tant a l'adaptació i al procés de personalització en educació com a l'anàlisi de dades en diferents escenaris focalitzats en l'aprenentatge. Alguns d'aquests projectes són: PERSONAL (ONTO): Personalización del proceso de aprendizaje en Entornos Virtuales mediante itinerarios Formativos Adaptativos basados en Objetos de Aprendizaje Reutilizables y Ontologías, del Ministeri de Ciència i Tecnologia; MAVSEL: mining, data analysis and visualization based in social aspects of e-learning.\nTambé ha participat en diferents projectes internacionals vinculats a la creació de recursos didàctics online i a la formació de formadors en e-learning: Elene-TT (E-learning Network for TeacherTrainers, 2005-07), Elene-TLC (E-learning Network: Teaching and Learning Centre, 2007-09).\nReferent a temes d'innovació docent, ha participat en diferents projectes relacionats amb la creació d'eines i recursos didàctics. Alguns d'ells són e-Marc: Eina per Mostrar l'Assoliment i el Retorn en base a Competències; Ajud@: Sistema d’ajuda a la presa de decisions per docents integrat a les aules (2012); Personalització dels plans d’aprenentatge en base a la selecció d’estudis de cas (2009); La competència del treball en equip en xarxa (2008).


El programa “Divendres” de TV3 visitarà el Prat - Pratencs.cat\n16 de juny del 2012 (21.00)\nEntre el dilluns 18 i el dijous 21 de juny el programa “Divendres” de TV3 s’emetrà des del Prat.\nEl divendres 22 s’emetrà des del plató de TV3 a Sant Joan Despí amb públic provinent del Prat.\nEl programa “Divendres” és un magazín d’entreteniment produït per El Terrat que s’emet per TV3 cada tarda al voltant de dos quarts de 5, després de “La Riera”. Està conduït per Xavi Coral des del plató i Espartac Peran des de l’exterior.\nDes del plató s’hi fan entrevistes, converses amb experts, tertúlies sobre temes d’actualitat general i des de l’exterior s’explica la localitat visitada aquella setmana a través de temes d’interès general, nutrició, història, llengua, visites en directe, recomanacions i propostes de rutes.\nSegons l’avançament de programació de TV3 es tractaran els següents temes:\nEl dilluns en Màrius Serra descobrirà a tot Catalunya com parlem al Prat i visitaran les instal·lacions del Centre de Recuperació d’Animals Marins (CRAM) a la Platja del Prat.\nEl dimarts es tractarà la importància de l’Aeroport del Prat juntament amb algunes anècdotes curioses i poc conegudes d’aquesta infraestructura a càrrec de’n Germà Bel. La doctora Montse Folch ho explicarà tot sobre les escarxofes del Prat i ajudarà a saber el paper de les verdures en la dieta estiuenca. També visitaran el Parc Agrari on es parlarà de l’impacte que podria tenir-hi si s’hi instal·lés el projecte EuroVegas.\nEl dimecres es parlarà del pollastre de la Raça Prat i es visitaran els Espais Naturals del Delta del Llobregat.\nEl dijous descobriran què no es pot perdre algú quan visiti la nostra ciutat i amb l’historiador Josep Maria Soler i Sabaté es rememoraran els cinemes d’abans.\nEl divendres el programa es farà integrament des del plató de TV3 a Sant Joan Despí amb públic provinent de la nostra ciutat.\nNotícies del PratCarxofa Prat, Català, Cinema, Comunicació, Cultura, EuroVegas, Infraestructures, Pollastre de Raça Prat (pota blava)


L'Associació d'Automòbils Antics de Rubí rep el 3r Premi Elegància en el Ral·li de Sitges - Diari de Rubí\nL’Associació d’Amics d’Automòbils Antics de Rubí, amb el Fort T de 1924 propietat de l’Ajuntament, han estat reconeguts amb el 3r Premi Elegància en el Ral·li Internacional de Cotxes d’Època Barcelona-Sitges, disputat aquest passat cap de setmana.\nLa 61a edició del Ral·li, que va comptar amb la participació de més d’una setantena de vehicles, va arrencar dissabte amb les verificacions tècniques prèvies al parc davant L’Illa Diagonal de Barcelona, on van quedar exposats durant tot el dia.\nDiumenge a les 8.30 hores tots els participants, ja vestits d’època d’acord amb el vehicle que presentaven a la competició es van reunir a la plaça Sant Jaume, on van degustar plegats una xocolatada.\nLa sortida del ral·li va tenir lloc a les 10.30 hores i els més de 70 vehicles participants van enfilar pels carrers de Barcelona fins a les costes del Garraf amb destinació al Port d’Aiguadolç de Sitges, on van ser rebuts per la direcció del Port. Cap a les 13.30 hores, els cotxes van desfilar pels carrers de Sitges fins a La Fragata, on es va celebrar el concurs d’Elegància. El tercer premi va ser pels membres de l’entitat rubinenca, convenientment abillats de bombers d’època, ja que el Fort T rubinenc era un antic cotxe de bombers. Els simpàtics bombers es van guanyar l’admiració de grans i petits, i molts van voler fer-se fotos amb els bombers i el seu cotxe.\nTant el premi com la participació en el ral·li ha estat possible gràcies a l’Associació d’Amics d’Automòbils Antics de Rubí, que té cura durant tot l’any del cotxe de bombers, duent a terme les tasques de conservació i manteniment i fent un esforç per poder treure el vehicle a passejar de tant en tant. El tercer premi és un reconeixement al valor històric del patrimoni industrial i cultural de Rubí i a la tasca incansable de l’entitat perquè el cotxe llueixi en tota la seva esplendor.\nDes de l’Associació, reclamen, això sí, un espai adequat per guardar el Ford T en les millors condicions i poder fer les feines de conservació amb garanties.